Ceza de ła Pietà (Venesia)

Ła **[[céxa (architetura)|ceza]] de ła Pietà** o de **Santa Maria de ła Vizitasion** el ze un edifisio  łerigiozo de ła sità de Venesia, situà inte'l sestièr de Castèło.

## Storia
Ła Ceza atual ła ze stàda costruìa infrà el 1745 e'l 1760 so progeto de Giorgio Massari (1687-1766). Ła fasàda parò ła ze restàda inconpìa fin a'l scominsio de'l XX sècoło: A ze stà infati soło inte'l 1906 che s'a prosedùo ai łaori de conpletamento segóndo i dezenji de'l progeto orizenal, co l'ùnega variasion de l'ornamento suparior (na croze in màrmaro a'l sentro de ła somità invese de tre statue, una a'l sentro e do a łe bande).

L'edifisio anteàto, che'l ze stà desfà a cauza de'l deterioramento dovùo al tenpo, se łevava so'l łado dreto respeto a ła Ceza atuałe.

Ła Ceza ła ze cusì ciamàda parché ła ze cołogàda darente a l'antigo orfanotrofio situà in całe de ła Pietà, dove durando el XVII sècoło inprestàva ła só òpara Antonio Vivaldi.

## Descrision

L'interno el ze a pianta ovoidałe, caratarizà da do cori co grade in fero batùo, che łe se zviłupa łongo łe parede łaterałe. El sofito de l'entrada prensipałe el ospita un afresco de Giambattista Tiepolo, *La Fortezza e la Pace*.

So'l łado dreto, inte'l primo altar, A se cata ła pała *Vergine col Putto e Quattro Santi*, reałizà da Francesco Daggiù, partenjente a ła scoła de Giovanni Battista Piazzetta. Senpre de ła scoła de'l Piazzetta A ze anca ła pała de'l segondo altar, *San Spiridione fa scaturire l'acqua da una fiamma*, de Domenico Maggiotto.

L'altar de ła capeła mazor, in màrmaro, ła ze de èpoga setesentesca e el ze caratarizà da un rico tabernàcoło baroco, contornà da fegure in bronzo indorà, reałizàe da Giovanni Maria Morlaiter (*Gli Arcangeli Gabriele e Michele*), Antonio Gai (*San Marco*) e Giovanni Marchiori (*San Pietro*). Ła pała de l'altar ła rafegura *La Visitazione*; l'òpara ła ze stà inisià da Giovanni Battista Piazzetta, che parò el ze morìsto prima de portarla a tèrmene, e ła ze stà cuindi conpletada da Giuseppe Angeli, sò arlevo. So'l soffto A ze prezente n'altro afresco de Giambattista Tiepolo, *Le Virtù Teologali,* reałizà tra el 1754 e el 1755.

So'l łado sanco, el primo altar el ospita n'altro depinto de Giuseppe Angeli, *San Pietro Orseolo riceve l'abito da San Romualdo*, mentre so'l segondo altar A se cata un *Cristo in Croce e Tre Santi* di Antonio Marinetti.

Sora de ła porta de ingreso de'l coro A ze prezente na teła de'l Moretto, *[[Cena in casa di Simone il fariseo]]*, de'l 1544, che orizenariamente ła se catava inte'l convento de San Fermo e Rustico de Monséłeze. El sofito de'l coro el ze decorà da n'altro afresco de'l Tiepolo, il *Trionfo della Fede*.

## Gałarìa de imàzeni

File:Lapide chiesa Pietà.JPG|alt=Lapide del 1548 sul fianco esterno della chiesa.|Tavèła de'l 1548 so'l fianco esterno de ła ceza.
File:Incoronation of Mary Chiesa della Pieta Venezia 2013.jpg|alt=Affresco della volta di Giovanni Battista Tiepolo|Afresco de ła volta de Giovanni Battista Tiepolo
File:Chiesa di Santa Maria Della Pieta, interno (Venezia).JPG|alt=Il presbiterio|El presbiterio
File:Santa Maria della Visitazione Altar sculptures Morlaiter.jpg|alt=L'altar maggiore con angeli scolpiti da Giovanni Maria Morlaiter|L'altar mazor co ànzołi scolpìi da Giovanni Maria Morlaiter
File:Chiesa della Pietà, Venezia. Novembre 2021.jpg|alt=La facciata della chiesa a novembre 2021, a seguito dei lavori di restauro|La fasada de ła ceza a novenbre 2021, a sèito dei łaori de restauro


## Note


## Bibliografia

* Giulio Lorenzetti, *Venezia e il suo estuario*, ristampa del 1974, Edizioni Lint Trieste, pp.&nbsp;293–294
* Antonio Manno, *I tesori di Venezia,* 2004, Edizioni White Star, pp.&nbsp;204–205

right|250 px|thumb

## Altri progeti

## Łinganbi foresti
* Sito ufficiale dell'Istituto Santa Maria della Pietà